คาดการณ์แนวโน้มเศรษฐกิจไทยตลอดปี 2565 อยู่ในระดับร้อยละ 4.0 จากปัจจัยสนับสนุนมาตรการผ่านคลาย
นายดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติ หรือ สศช. เปิดเผยตัวเลขผลิตภัณฑ์มวลรวมในประเทศ หรือ GDP  ไตรมาสที่ 4  ของ2564 ว่า ช่วงเศรษฐกิจไตรมาสที่ 4 เริ่มมีการผ่อนคลายมาตรการด้านต่างๆ ทั้งสาธารณสุขและการท่องเที่ยว ส่งผลให้ขยายตัวร้อยละ 1.9 มีการปรับตัวเพิ่มขึ้นเกือบทุกหมวดทั้งการส่งออกสินค้าและบริการ การใช้จ่ายภาครัฐขยายตัวเร่งขึ้น การบริโภคภาคเอกชนและการลงทุนภาครัฐกลับมาขยายตัว ขณะที่การลงทุนภาคเอกชนยังปรับตัวลดลงเล็กน้อย ส่วนสาขการผลิตอุตสาหกรรม ขนส่งสถานที่เก็บสินค้าไฟฟ้าและก๊าซ กลับมาขยายตัว ส่งผลให้เศรษฐกิจไทยตลอดปี 2564 ขยายตัวอยู่ที่ร้อยละ 1.6 ปรับตัวดีขึ้นจากการลดลงร้อยละ 6.2 ในปี 2563 ซึ่งสูงกว่าที่คาดการณ์ไว้ที่จะขยายตัวอยู่ที่ร้อยละ 1.2  นอกจากนี้ สศช. ยังประมาณการเศรษฐกิจในปี 2565 แม้การแพร่ระบาดโควิด-19 สายพันธุ์โอมิครอนจะกระจายอย่างรวดเร็ว พบจำนวนผู้ติดเชื้อเพิ่มขึ้นสูง แต่ความรุนแรงของอาการการและผู้เสียชีวิตยังไม่รุนแรงและมีน้อยเนื่องจากมีการกระจายฉีดวัคซีน ได้ครอบคลุมกว่าร้อยละ 70 ของประชากร รวมถึงในกลุ่มเด็กเล็ก ลดจำนวนผู้ป่วยและเสียชีวิตรุ่นแรงได้ จึงมองว่าจะช่วยให้การขับเคลื่อนเศรษฐกิจไทยปี 2565 เดินหน้าอย่างต่อเนื่อง อีกทั้งหากไม่มีการแพร่ระบาดระลอกใหม่ของไวรัสกลายพันธุ์ในระยะต่อไป ประเทศไทยยังสามารถเปิดรับนักท่องเที่ยวในระบบ Test and go จากแนวโน้มสมมติฐานเศรษฐกิจโลกในปี 2565 จะอยู่ในระดับร้อยละ 4.5 อัตราแลกเปลี่ยนเงินบาทอยู่ในระดับ 32.2-33.2 บาทต่อดอลล่าสหรัฐฯ ราคาน้ำมันดิบเฉลี่ยทั้งปีประมาณ 72-82 เหรียญสหรัฐฯต่อบาเรลรายรับจากนักท่องเที่ยวต่างชาติประมาณ 470,000 ล้านบาท หรือมีนักท่องเที่ยวเดินทางเข้ามาท่องเที่ยวประมาณ 5 ล้านคน คาดว่าการเบิกจ่ายงบประมาณภาครัฐปี 2565 อยู่ที่ร้อยละ 93.5 จึงคาดการณ์ว่าแนวโน้มการเติบโตเศรษฐกิจไทย ในปี 2565  คาดการณ์ว่าจะขยายตัวอยู่ในระดับร้อยละ 3.5-4.5 โดยค่ากลางอยู่ในระดับร้อยละ 4.00สภาพัฒนาการเศรษฐกิจและสังคมแห่งชาติ ยังคาดการณ์แนวโน้มมูลการส่งออกในปี 2565 มีมูลค่าร้อยละ 4.9 อัตราเงินเฟ้อของไทยโดยเฉลี่ยทั้งปีอยู่ในระดับ 1.5-2.5 ส่วนปัจจัยสำคัญในการขับเคลื่อนเศรษฐกิจไทยยังเป็นภาคการส่งออก บวกกับการลงทุนภายในประเทศโดยเฉพาะการลงทุนจากภาคเอกชนและการลงทุนจากต่างประเทศ ควบคู่กับการส่งเสริมการท่องเที่ยวให้กลับการฟื้นตัวได้อย่างต่อเนื่องมีส่วนช่วยให้เศรษฐกิจไทยขยายตัวได้ขณะเดียวกันต้องรักษาระดับดีมานผ่านกลไกการดูแลราคาสินค้าไม่ให้อยู่ในระดับสูงจนเกินไปเพื่อให้การบริโภคภายในประเทศเดินหน้าต่อไปได้ ขณะเดียวกันต้องควบคุมการแพร่ระบาดตามสาธารณสุขอย่างเคร่งครัด  ส่วนแนวทางการบริหารจัดการเศรษฐกิจในปี 2565 การป้องกันและควบคุมการแพร่ระบาดในประเทศให้อยู่ในวงจำกัด สนับสนุนภาคธุรกิจที่ได้รับผลกระทบให้กลับมาฟื้นตัว รักษาแรงขับเคลื่อนทางเศรษฐกิจจากการใช้จ่ายของภาคครัวเรือนและการท่องเที่ยวในประเทศ ขับเคลื่อนการส่งออก ส่งเสริมการลงทุนภาคเอกชน ขับเคลื่อนการใช้จ่ายการลงทุนภาครัฐ ติดตามเฝ้าระวังและเตรียมความผันผวนของเศรษฐกิจต่างประเทศ และการขับเคลื่อนปรับโครงสร้างเศรษฐกิจสภาพัฒนาการเศรษฐกิจและสังคมแห่งชาติ คาดการณ์แนวโน้มเศรษฐกิจไทยตลอดปี 2565 อยู่ในระดับร้อยละ 4.0 จากปัจจัยสนับสนุนมาตรการผ่านคลายด้านสาธารณสุขและการกระจายวัคซีนอย่างครอบคลุม มีรายได้จากการท่องเที่ยวกว่า 470,000 ล้านบาท ขณะที่เศรษฐกิจในไตรมาส 4 ปี 2564 กลับมาเป็นบวกที่ร้อยละ 1.6 จากการเปิดประเทศรับนักท่องเที่ยว